MT
C 252/50
Il-Ġurnal Uffiċjali tal-Unjoni Ewropea
17.7.2023
Dispożittiv 1) Ir-rikors huwa miċħud.
2) XNT ltd.
għandha tbati l-ispejjeż tagħha kif ukoll dawk sostnuti minn Exane.
3) L-Uffiċċju tal-Proprjetà Intellettwali tal-Unjoni Ewropea (EUIPO) għandu jbati l-ispejjeż tiegħu stess.
(1)
ĠU C 418, 31.10.2022.
Digriet tal-Qorti Ġenerali tat-23 ta’ Mejju 2023 – CMB vs Il-Kummissjoni (Kawża T-619/22) (1) [“Riċerka, żvilupp teknoloġiku u spazju – Ftehim ta’ sussidju konkluż fil-kuntest tas-Seba’ Programm Kwadru għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) – Irtirar tad-deċiżjoni kkontestata – Tmiem tal-iskop tal-kawża – Ma hemmx lok li tingħata deċiżjoni”] (2023/C 252/60) Lingwa tal-kawża: l-Olandiż Partijiet Rikorrent: CMB Colorex Master Batches BV (Helmond, il-Pajjiżi l-Baxxi) (rappreżentanti: M. Wolf, avukat) Konvenut: Il-Kummissjoni Ewropea (rappreżentanti: S. Romoli, T. Van Noyen u O. Verheecke, aġenti) Suġġett Permezz tar-rikors tagħha bbażat fuq l-Artikolu 263 TFUE, ir-rikorrenti benefiċjarja tal-ftehim ta’ sussidju Nru 232216 konkluż għat-twettiq tal-proġett Brew-Pack, titlob l-annullament tad-deċiżjoni li permezz tagħha l-Kummissjoni Ewropea tobbligaha tħallas fil-fond ta’ garanzija tal-benefiċjarji, stabbilit bis-saħħa tar-Regolament (KE) Nru 1906/2006 tal-Parlament Ewropew u tal-Kunsill tat-18 ta’ Diċembru 2006 li jistabbilixxi r-regoli għall-parteċipazzjoni ta’ impriżi, ċentri tar-riċerka u universitajiet f’azzjonijiet taħt is-Seba’ Programm Kwadru u għad-disseminazzjoni tar-riżultati tar-riċerka (2007-2013) (ĠU 2006, L 391, p. 1), ammont ta’ EUR 125 166,68, miżjud b’EUR 24 592,68 bħala interessi moratorji, u li għandu jiżdied b’EUR 12 għal kull jum addizzjonali ta’ dewmien.
Dispożittiv 1) Ma għadx hemm lok li tingħata deċiżjoni dwar dan ir-rikors.
2) Kull parti għandha tbati l-ispejjeż rispettivi tagħha.
(1)
ĠU C 451, 28.11.2022.
Digriet tal-President tal-Qorti Ġenerali tal-31 ta’ Mejju 2023 – UH vs BĊE (Kawża T-67/23 R) (“Proċeduri għal miżuri provviżorji – Politika ekonomika u monetarja – Superviżjoni prudenzjali tal-istituzzjonijiet tal-kreditu – Kompiti speċifiċi fdati lill-BĊE – Deċiżjoni li tirtira l-awtorizzazzjoni ta’ istituzzjoni ta’ kreditu – Talba għas-sospensjoni tal-eżekuzzjoni – Nuqqas ta’ urġenza”) (2023/C 252/61) Lingwa tal-kawża: il-Ġermaniż Partijiet Rikorrent: UH (rappreżentanti: M. Burianski, R. Janjuah u W. Häring, avukati)